Prestupna godina
Prestupna godina je godina koja ima 366 dana, za razliku od ostalih godina koje imaju 365 dana. Razlog tome je usklađivanje kalendarske godine s astronomskom godinom, da ne bi s vremenom Nova Godina pala u ljeto, a grožđe dozrijevalo u decembru ili januaru. Tako februar, koji ionako ima 28 dana, u prestupnoj godini ima 29 dana. Astronomska godina traje nešto manje od 3651/4 dana. Historijski julijanski kalendar ima tri zajedničke godine od 365 dana nakon kojih slijedi prestupna godina od 366 dana, produžujući februar na 29 dana umjesto uobičajenih 28. Gregorijanski kalendar, najrašireniji građanski kalendar na svijetu, dodatno prilagođava malu grešku u julijanskom algoritmu. Svaka prestupna godina ima 366 dana umjesto 365. Dodatni prestupni dan javlja se svake godine koja je višekratnik broja četiri (osim godina koje su jednako djeljive sa 100, ali ne sa 400). Sve prestupne godine djeljive su sa četiri ako nisu djeljive sa 100, kojima se dodaju one djeljive sa 400. Dakle, godine 1800, 1900. i 2100. nisu prestupne, dok 1600, 2000. i 2400. jesu (sve se ovo odnosi na gregorijanski kalendar).